ועדת העבודה והרווחה, כנסת 25, פרוטוקול מספר 148, 2024-01-22 00:00

ישראל אייכלר: בוקר טוב

ישראל אייכלר:  היום י"ב בשבט התשפ"ד, 22 בינואר 2024 למספרם

ישראל אייכלר:  על סדר היום הצעת חוק התגמולים לנפגעי פעולות איבה (תיקון מס' 42) (היכל ההנצחה בהר הרצל), התשפ"ד-2023

ישראל אייכלר:       נרצה לשמוע מנציגת משרד הביטחון במה מדובר

ישראל אייכלר:  אולי תספרי לנו על מפעל ההנצחה

יעל סלנט: אולי הביטוח הלאומי יוכל להסביר

ישראל אייכלר: משרד הביטחון יודע מה זה היכן ההנצחה בהר הרצל?     

נעמה מזרחי איטח: כן

נעמה מזרחי איטח:  אני שותפה באיזושהי ועדת היגוי של ההיכל אבל למעשה זה היכל שמשרת את נפגעי פעולות האיבה בחסות הביטוח הלאומי

ישראל אייכלר: בסדר

ישראל אייכלר:  המוסד לביטוח לאומי

יוסף פולסקי: הלשכה המשפטית של המוסד לביטוח לאומי

יוסף פולסקי:  בהתאם להחלטות הממשלה שנתקבלו הוקם היכל זיכרון לחללי צה"ל

ישראל אייכלר: מתי נתקבלה ההחלטה הזאת?     

יוסף פולסקי: החלטת הממשלה הייתה ב-י' בכסלו התשפ"ב, 14 בנובמבר 2021

יוסף פולסקי:  בהחלטת הממשלה הזאת הוחלט על הקמת היכל הנצחה לחללי פעולות איבה בדומה להיכל ההנצחה שיש לחיילי צה"ל

יוסף פולסקי:  אני אומר שבתוך החלטת הממשלה יש שני פרקים כאשר פרק אחד עוסק בהקמת ההיכל עצמו, מה שלא באחריות הביטוח הלאומי אלא נשאר באחריות משרד הרווחה

יוסף פולסקי:  אז זה היה משרד הרווחה והביטחון החברתי והיום משרד הרווחה והוא זה שאחראי להקמה שלו

יוסף פולסקי:  אני יודע שיש צוות נרחב שעוסק בתכנון וגם היו שינויים בהקצאת תקציבים לצורך בניית ההיכל הזה

יוסף פולסקי:  לאחר שהוא יוקם המוסד לביטוח לאומי, כמו שהוא אחראי על כל חללי ונפגעי פעולות האיבה, הוא יהיה אחראי על ההפעלה, על התחזוק, על התכנים השוטפים של ההיכל הזה

יוסף פולסקי:  הצעת החוק הזאת מסדירה גם את הסמכות של הביטוח הלאומי להפעיל את זה וגם היא מסדירה את התקצוב שלה ביטוח הלאומי, כמו שכתוב בהצעת החוק, למשך 10 שנים

ישראל אייכלר: מי אחראי לבנות את ההיכל?     

יוסף פולסקי: משרד הרווחה אחראי לבנות את ההיכל עצמו

ישראל אייכלר: וכבר יש לו תקציב לכך?     

יוסף פולסקי: אני מניח שכן

יוסף פולסקי:  זה באחריות שלו

יוסף פולסקי:  זה בהחלטת הממשלה

ישראל אייכלר: נמצא כאן מישהו ממשרד הרווחה? לא

יוסף פולסקי: אני יודע שהיה תקצוב מסוים ואחר כך עקב שינויים בתכנון הייתה הגדלת התקציב של בניית ההיכל עצמו

יוסף פולסקי:  כאמור, הבנייה עצמה היא באחריות משרד הרווחה

יעל סלנט: הצעת החוק מדברת על כך שהתקצוב של מיליון השקלים למשך 10 שנים תחל עם הקמת ההיכל או משנת 2026, לפי המאוחר

יעל סלנט:  אנחנו רוצים להבין מתי צפוי להיבנות ההיכל כי לכאורה אם הוא נבנה לפני שנת 2026, אין תקצוב לפי החוק

יעל סלנט:  לכן אני חושבת שזה מאוד שתעדכן את הוועדה היכן זה נמצא

יוסף פולסקי: הצטרפה אלי כרגע מנהלת אגף פעולות איבה בביטוח הלאומי שעושה ימים כלילות, גברת ענבר דוד ויכול להיות שהיא תרצה להרחיב

ישראל אייכלר: אתה אומר לנו שמשרד הרווחה צריך לבנות את ההיכל ואתם צריכים לתקצב את הפעילות השוטפת שלו, לא רותמים את העגלה לפני הסוסים

ישראל אייכלר:  איפה אלה שבונים? איפה התקציב של הבנייה? על מה אנחנו מדברים?     

יוסף פולסקי: אני מבין את השאלה של אדוני אבל בסוף התקציב הוא תקציב של משרד הרווחה והוא מתקצב את הבנייה עצמה

יוסף פולסקי:  הצעת החוק הזאת לא עוסקת בתקצוב או בבנייה של ההיכל עצמו

יוסף פולסקי:  אני רק אומר לאדוני שהצורך בהצעת החוק הזאת נבע מכך שלמשרד הרווחה יש סמכות להקים את ההיכל

ישראל אייכלר: אתה שם לב למבוכה שלי, נכון? באים לחוקק חוק על תקצוב של הפעלה שוטפת של מבנה שלא נבנה ושאתם לא בונים אותו אלא תחכו עד שמישהו יבנה אותו

ישראל אייכלר:  אחרי שההוא יבנה אותו והוא יהיה מוכן, תבואו לוועדת הרווחה ותאמרו שאתם רוצים תקצוב של מיליון שקלים בשנה

ישראל אייכלר:  אגב, זה נראה לי סכום מאוד קטן כדי לתקצב

ישראל אייכלר:  אם אתה אומר לי שבינתיים אתם תעשו את זה במקום שכבר קיים ואחר כך נחכה שנם עד שיבנו את ההיכל, הייתי אומר שיש בזה שכל כי לא הכול צריך להיות במקום שתכננו

ישראל אייכלר:  אתה אומר לי שההיכל עוד לא נבנה ואני לא יודע אם הוא תוכנן מה גם שזה בכלל לא מתוקצב על-ידינו ואני מבקש תקציב על ההפעלה השוטפת בשנת 2026 אם ההיכל יהיה מוכן

ישראל אייכלר:  אם יבוא אליהו הנביא במוצאי שבת ויבנה בניין שלם

ישראל אייכלר:  זה לא נראה לי

יוסף פולסקי: הצורך בהצעת החוק הזאת נבע מהעמדה שהביטוח הלאומי הוא תאגיד סטטוטורי, תאגיד שהוקם בחוק, ולכן אין לו אלא מה שהחוק נתן לו לעשות ומה שהחוק לא אפשר לו, הוא לא יכול לעשות

יוסף פולסקי:  לעומת זאת משרדי הממשלה השונים הם תחת הסמכות השיורית של הממשלה ולכן יש בסמכות הממשלה להחליט לגבי המשרדים השונים

יוסף פולסקי:      כולנו תקווה שיהיו כמה שפחות חללים ונפגעים שנצטרך להנציח אותם

יוסף פולסקי:  זו תפילה ראשונה שלנו

יוסף פולסקי:  התקווה השנייה שלנו היא שהיכל ההנצחה הזה לחללים שכבר הלכו לבית עולמם, שיהיה מקום כמה שיותר ראוי ומכובד שינציח אותם

יוסף פולסקי:  ההצעה הזו באה רק להסדיר את המעטפת החוקית של הדבר הזה

יוסף פולסקי:  יכול להיות – אני מקבל את הערת אדוני – שהיה אפשר לעשות את זה עוד שלוש שנים אבל אנחנו כולנו תקווה שהבניין הזה ייבנה כמה שיותר מהר

ישראל אייכלר:  אם כן, יש לי הצעה אלטרנטיבית

ישראל אייכלר:  יש הרבה מקומות במדינה, קחו מקום ותפעילו אותו כמרכז ההנצחה הזמני עד שהבניין הגדול יהיה מוכן ואז אתם מתקצבים את האחזקה השוטפת

יוסף פולסקי: כבר כיום נעשות פעולות הנצחה על ידי הביטוח הלאומי

יוסף פולסקי:  יש אנדרטה בהר הרצל שהיא מנציחה את חללי פעולות האיבה והביטוח הלאומי כל שנה עושה אירוע

ישראל אייכלר: עבור זה יש לכם תקציב

יוסף פולסקי: כן

יוסף פולסקי:  עדיין ההיכל הזה הוא משהו אחר, הוא בהיקפים אחרים, זה באופן הרבה יותר מחייב

ישראל אייכלר: אבל זה לא קיים

יוסף פולסקי: נכון אדוני אבל עדיין צריך להסדיר את זה

יוסף פולסקי:  בסופו של דבר לצורך העניין אם בשנת 2025 – לא שאני מעריך שזה יקרה - - -     

ישראל אייכלר: היות ומשרד הרווחה לא כאן, אתם בקשר עם משרד הרווחה, תציעו להם שבינתיים יקימו מקום, עד שיקום ההיכל, ואתם תציעו לתקצב אותם

ישראל אייכלר:  לאחר מכן תבואו לכאן

ישראל אייכלר:  ונאשר את זה

ישראל אייכלר:  עכשיו זה נראה לי מיותר ואפילו לא מסודר

יוסף פולסקי: אני חייב לומר אדוני שאנחנו כן נרצה לאשר את זה

יוסף פולסקי:  אני מבין את הערתו של אדוני, אם היה ריק ובכלל לא הייתה פעולת הנצחה

ישראל אייכלר: אבל אתה לא לוקח את התקציב זה לפעולות הנצחה

ישראל אייכלר:  יש לכם תקציב לפעולות ההנצחה

יוסף פולסקי: נכון

ישראל אייכלר: אתה רוצה תקציב נוסף עבור משהו שלא קיים

ישראל אייכלר:  לא שאכפת לי ממיליון השקלים כי נראה לי – וגם היועצת המשפטית אומרת לי – שמיליון השקלים הם לא להנצחה ו אפילו לא לפקיד, פקידה, עובדת ניקיון ומזגנים

יוסף פולסקי: גם אנחנו מעריכים שלא בטוח שהתקציב הזה יספק אותנו

ישראל אייכלר: אני לא חושב שצריך לבטל את זמנה של הוועדה

יעל סלנט: מבחינת המנגנון, אם אני מבינה נכון את הצעת החוק, התקצוב הזה יתחיל רק כשההיכל ייבנה, או מ-2026 או כשההיכל ייבנה, לפי המאוחר

יעל סלנט:  אולי אתה יכול לומר באיזה שלב אנחנו נמצאים, האם יש כבר יסודות, האם כבר יש בניין, האם יש תוכניות

יוסף פולסקי: אנחנו בשלבים של תוכניות

יוסף פולסקי:  עדיין לא בשלבים של בניין

ישראל אייכלר: אתה ראית תוכנית? מישהו מכם, אתה או מישהו אחר, ראה תוכנית?     

ענבר דוד: יש אדריכל, יש תוכנית, ראינו את הסקיצות, העלינו משובים בין המשרדים לגבי מה חסר בתוכנית הקיימת

ענבר דוד:  תוכנית די מהוקצעת

ענבר דוד:  ראש עיריית ירושלים בתמונה כך שהאישורים יתקבלו מהר

ענבר דוד:  כל השותפים מאוד נכונים לסייע להקים את הבית הזה מהר, בטח בעת הזאת

ישראל אייכלר: אני מציע שתגבשו את הדברים שכבר קיימים

ישראל אייכלר:  נדבר גם על התקצוב של הבניין עצמו

יוסף פולסקי: הבנייה הוא תקציב משרד הרווחה והוא לא קשור אלינו

ישראל אייכלר: תקציב הרווחה הוא בפיקוח ועדת העבודה והרווחה ולכן אני מאוד אשמח לראות את התקציב ואת התוכניות ואז אנחנו נתכנס בעזרת השם

ישראל אייכלר:       אם אתה רוצה להגיד לי שאתם רוצים, שמעתי שאתם רוצים

ישראל אייכלר:  אם אתה רוצה להתווכח איתי, אני לא בר ויכוח

יוסף פולסקי: לא, חלילה אדוני, אני לא רוצה להתווכח

יוסף פולסקי:  העמדה שאני מציג אומרת שאני מבין את ההערה של אדוני לגבי התקצוב

יוסף פולסקי:  למיטב הבנתי גם לא נמצא כאן נציג משרד האוצר ויכול להיות שצריך לדון גם – לא יודע אם בשלב הזה או בשלב אחר – בנושא התקצוב

יוסף פולסקי:  בסוף יש גם החלטת ממשלה שהחליטה את זה וגם אנחנו, אמנם כתאגיד סטטוטורי, כפופים להחלטת הממשלה הזאת

יוסף פולסקי:  עדיין אנחנו כן היינו רוצים לקדם את ההצעה הזאת כי צריך את ההסדרה החוקית של התקצוב של הבניין

ישראל אייכלר: מבחינת המשקפיים המשפטיות אתה צודק

ישראל אייכלר:  אתה רוצה לבנות את המבנה המשפטי שלך אבל באת לשטח לפני שהבניין קיים ולכן נקבל את הצעתי שיבואו גם משרד הרווחה וגם אתם עם תוכניות מוכנות מלוות בתקצוב כך שנראה שעומדים לבנות

ישראל אייכלר:  אני שוב מציע להתחיל את ההנצחה במקום אחר עד שייבנה ההיכל כי דבר שהולך להיבנות, במדינת ישראל מדובר בשלוש-ארבע שנים וגם בתקופה זו הם ראויים להנצחה

ישראל אייכלר:  את אותה הנצחה תעבירו להיכל הגדול כאשר הוא יהיה מוכן

ישראל אייכלר:  אז יש טעם לתקצוב

ישראל אייכלר:  אני מבקש לחכות לנתונים וכאשר תביאו לנו את הנתונים, הוועדה תמיד לשירותכם

ישראל אייכלר:      כאשר תודיעו לנו שהתוכנית מוכנה, התקצוב מוכן, אתם רוצים לדון עליו, אתם צריכים אישור – אנחנו נאשר בשמחה

ישראל אייכלר:      בזה סיימנו את הדיון הזה

ישראל אייכלר:  ישיבה זו נעולה